
Referat de aprobare
privind aprobarea dării unui acord de principiu referitor la preluarea imobilelor situate în Drobeta Turnu Severin, str. Serpentina Roșiori, nr. 1A, având numerele cadastrale 64245, 64246, 64248, 64249 și aprobarea trecerii imobilelor respective din domeniul public al statului și administrarea OCPI Mehedinți în domeniul public al Municipiului Drobeta Turnu Severin

În contextul preocupărilor permanente ale executivului UAT a Municipiului Drobeta Turnu Severin, în ceea ce privește rezolvarea problemelor locative ale cetățenilor Municipiului Drobeta Turnu Severin, în condițiile în care problema locuințelor pentru cetățeni rămâne una importantă a municipiului, de mai mulți ani a fost discutată problema preluării anumitor imobile aflate în domeniul public al statului și administrarea OCPI Mehedinți situate în Drobeta Turnu Severin, str. Serpentina Roșiori, nr. 1A. Venind în întâmpinarea dorinței reprezentanților Autorității Administrației Publice Locale, Drobeta Turnu Severin, Oficiul de Cadastru și Publicitate Imobiliară Mehedinți, a emis adresele nr. 524/27.01.2022, 2612/21.04.2023, respectiv 2694/26.04.2023, referitoare la procedura de inițiere, a unei hotărâri de guvern, pentru trecerea anumitor imobile din domeniul public al statului în domeniul public al Municipiului Drobeta Turnu Severin. Conform legislației în materie, anterior demarării procedurii de inițiere a unei hotărâri de guvern este necesară adoptarea unei hotărâri de consiliu local prin care se solicită trecerea unor imobile situate în Drobeta Turnu Severin, str. Serpentina Roșiori, nr. 1A, din domeniul public al statului în domeniul public al Municipiului Drobeta Turnu Severin. 		
În acest sens, OCPI Mehedinți a dezmembrat imobilul cu nr. cadastral 5650 înscris în CF 56635 a UAT Drobeta Turnu Severin în 6 loturi, din care vor fi transmise către Municipiul Drobeta Turnu Severin 4 loturi, după cum urmează:
· teren, cu platformă betonată înscris în CF nr. 64245, având NC 64245, în suprafață de 972 mp, teren intravilan; compus din amenajări teren – platformă betonată în suprafață de 972 mp; numărul de inventar MFP 165055; codul de clasificare 8.29.08; vecinătăți N-OCPI Mehedinți, Primăria Drobeta Turnu Severin E - Primăria Drobeta Turnu Severin; S - OCPI Mehedinți Lot 4; V - OCPI Mehedinți Lot 3, Lot 4; anul dobândirii / dării în folosință 2006; valoarea totală de inventar 94410 lei din care teren – 75930 lei respectiv amenajări teren - platformă betonată 18480 lei;
· imobil înscris în CF nr. 64246, având NC 64246-C1 și NC 64246-C2, clădirea C1-NC 64246-C1 regim de înălțime P+2E, Sc=843 mp, Sd=2529 mp, Su total = 2001 mp, NC 64246-C1; clădirea C2 - NC 64246-C2 magazie, regim de înălțime P, Sc=Sd=71 mp, Su total = 52 mp; teren intravilan S=6323 mp CF 64246, NC 64246; numărul de inventar MFP 165059; codul de clasificare 8.29.08, vecinătăți N-V Primăria Drobeta Turnu Severin, E – OCPI Mehedinți Lot 2, S - OCPI Mehedinți Lot 4, Lot 6; anul dobândirii / dării în folosință 2006; Valoarea totală de inventar 2312934 lei din care clădire C1 – 1482224 lei, clădire C2 – 880 lei, Valoare teren – 829830 lei;
· teren înscris în CF nr. 64248, având NC 64248, în suprafață de 4290 mp teren intravilan; numărul de inventar MFP 165057; codul de clasificare 8.29.08; vecinătăți N - OCPI Mehedinți Lot 4, E – Primăria Drobeta Turnu Severin, V-S – OCPI Mehedinți Lot 6, anul dobândirii / dării în folosința 2006, Valoarea de inventar 444880 lei;
· imobil înscris în CF nr. 64249, având NC 64249 format din clădire C1 – foișor Sc=Sd=9 mp, NC 64249 – C1, teren intravilan S=3496 mp, amenajări teren – gard prefabricat Sc sol = 254,5 ml CF 64249; număr de inventar MFP 165058, codul de clasificare 8.29.08; vecinătăți N-OCPI Mehedinți Lot 3, Lot 4, Lot 5, E - Primăria Drobeta Turnu Severin, S - Primăria Drobeta Turnu Severin, V - Primăria Drobeta Turnu Severin, anul dobândirii / dării în folosință 2006, valoarea totală de inventar 326600 lei din care clădire C1- foișor 220 lei, teren intravilan S-3496 mp = 325680 lei respectiv amenajări teren gard prefabricate – 700 lei.
Față de situația prezentată propun ca în ședința ordinară a Consiliului Local al Municipiului Drobeta Turnu Severin să fie dezbătut și adoptat proiectul de hotărâre privind aprobarea dării unui acord de principiu referitor la preluarea imobilelor situate în Drobeta Turnu Severin, str. Serpentina Roșiori, nr. 1A, având numerele cadastrale 64245, 64246, 64248, 64249 și aprobarea trecerii imobilelor respective din domeniul public al statului și administrarea OCPI Mehedinți în domeniul public al Municipiului Drobeta Turnu Severin.
De asemenea bunurile despre care facem vorbire vor fi declarate bunuri de interes public local, urmând ca, după preluare, imobilul înscris în CF 64246 – C1 să fie adaptat spre a deveni bloc de locuințe sociale, iar terenurile având NC 64245, 64248, respectiv 64249 să fie cuprinse în cadrul unui proiect de investiții privind realizarea de elemente de sistematizare (terenuri de sport, parcuri, locuri de joacă, căi de acces cu trotuarele aferente), proiectele întinzându-se pe o perioadă de 15 ani, de la data preluării acestora. 
În cazul în care nu se respectă destinația imobilelor care se transmit, scopul și termenul de 15 ani de finalizare a proiectelor acestea revin în domeniul public al statului și administrarea OCPI Mehedinți.
Imobilele, așa cum sunt identificate în proiectul de hotărâre, se predau respectiv preiau pe baza de protocol încheiat între părțile interesate, în termenul prevăzut în hotărârea guvernului de transmitere.
Nu în ultimul rând, în condițiile adoptării prezentului proiect este necesară încetarea HCL nr. 69/28.02.2022 precum și a oricăror alte hotărâri având același obiect.
Menționez, de asemenea, că adoptarea prezentului proiect de hotărâre este necesară în condițiile în care nicio altă instituție nu și-a exprimat interesul referitor la preluarea în administrare a imobilelor în cauză.

INIȚIATOR,
PRIMAR
MARIUS VASILE SCRECIU

